Dewa Sutluce ya Dêrsimî de yeno plankerdene ke tesîsê eşteyanê hestan  o ke zirar dano xoza bêro kerdene. Vera nê projeyî nêrazîbîyayîşî zêdîyenê.
Platformê Derûdorî yê Koyê Sûre verê Şaredarîya Dêrsimî de bi eşkerayîyêke projeyê tesîsî şermezar kerd. Eşkerayîya ke dewijê Sutluce tewrê ci bîyî de ame vatene ke no proje do zirar bido daristan, dere, deştan û waranê cuye û ame waştene ke wa bêro betalkerdene.
